14. Re ka solegelwa molemo jang ke sekao se se molemo sa ga Solomone le ke diphoso tse a neng a di dira moragonyana mo botshelong jwa gagwe? 17 Na o leboga didirišwa le tlwaetšo e tšwelago pele tšeo Kgoši Jesu Kriste a re neilego tšona? Na o ipha nako ya go bala dikgatišo tšeo mokgatlo wa Modimo o re neago tšona le go di dirišetša go thuša ba bangwe? Ge e ba go le bjalo, gona o tla dumelelana le mantšu a Kgaetšedi Opal Betler, yoo a kolobeditšwego ka October 4, 1914. Kgaetšedi Opal o itše: “Go theoša le nywaga, nna le monna wa ka [Edward] re be re diriša keramafomo le dikarata tša go nea bohlatse. Re be re nea bohlatse ka ntlo le ntlo ka dipuku, dipukwana le dimakasine. Re be re tsenela masolo a go phatlalatša melaetša e gatišitšwego dipampišaneng. Ka morago re ile ra rutwa go boela bathong bao ba bego ba thabela [seo ga bjale se bitšwago maeto a go boela] gotee le go swara dithuto tša Beibele magaeng a batho bao. Re be re swaregile kudu eupša re thabile.” Jesu o boletše e sa le pele gore balata ba gagwe ba be ba tla swarega kudu ka go bjala, go buna le go thaba gotee. Batho ba dimilione ba go swana le Kgaetšedi Opal ba ka hlatsela gore mantšu ao a Jesu ke a therešo.—Bala Johane 4:35, 36.